Parlamentoya Swêdî de hetê grûbêka parlamenteranê sosyal semokratan ra derheqê çekenê kîmyewîyanê ke dewleta tirke hêrişê îşxalî yê vera Rojawanî de şuxulnayî de kombîyayîşêk ame organîzekerdene.
Kombîyayîşo ke hetê parlamenteranê Sosyal Demokratan Kadir Kasirga, endamê komîsyonê tekîlîyanê teberî Anders Osterberg û Dr. Abbas Mansurî ra ame kerdene  xeylêk sîyasetmedarî û temsîlkarê rêxistinanê komelî yê sivîlî zî tewrê ci bîyî. Kombîyayîş de bitaybetî bale ame antene ke hêrişê îxşalî yo ke 9ê teşrîna verêne de ame desptêkerdene Serêkanîyê û Girê Sipî de çeke qedexeyî ameyî şuxulnayene. Dr. Abbas Mansurî derheqê hêrişê tirkan û şuxulnayîşê çekenê qedexeyan de qisey kerd. Dima zî derheqê babete de sînevîzyonêk ame ramotene. Peynîya kombîyayîşî de Anders Osterbergî dewleta Swêdî ra waşt ke paştî bido birîndaran û Îdareyo Xoser ê Vakur û Rojheletê Sûrîyeû  vat o do na babete bikirişo parlamento.
